อุลตร้าแมนพาวเวิร์ด หรือ อุลตร้าแมน ดิ อัลติเมทฮีโร่ (Ultraman The Ultimate Hero) เป็นละครโทรทัศน์ชุดโทคุซัทสึของซีรีส์อุลตร้าแมน ผลิตโดยสึบุรายะ โปรดักชั่น และ เมเจอร์ฮาวอร์คเอนเตอร์เทนเมนท์ จากประเทศสหรัฐอเมริกา ถูกสร้างในปี ค.ศ. 1993 มีจำนวนตอนทั้งหมดถึง 13 ตอน ประวัติ สืบเนื่องจากกระแสตีตลาดนอกประเทศของซีรีส์อุลตร้าแมนตั้งแต่ อุลตร้าแมน USA และ อุลตร้าแมนเกรท ทำให้สึบุรายะเริ่มกลับมาทำซีรีส์อุลตร้าแมนร่วมทุนนอกประเทศอีกครั้งโดยเป็นการร่วมมือกันระหว่าง บริษัท เมเจอร์ฮาวอร์คเอนเตอร์เทนเมนท์ จากประเทศสหรัฐอเมริกา ทั้งนี้เป็นการนำเนื้อหาของอุลตร้าแมนมาทำในรูปแบบใหม่ เนื้อเรื่อง มนุษย์ดาวบัลตั้นได้เปิดฉากรุกรานโลก พร้อมกับเหล่าสัตว์ประหลาดก็เริ่มปรากฏตัว หน่วย W.I.N.R. จึงต้องเตรียมรับมือกับวิกฤตที่กำลังจะมาถึง ขณะเดียวกันพาวเวิร์ดที่กลายเป็น “ลูกไฟสีแดง” ไล่ตามมนุษย์ดาวบัลตั้นมาจนถึงโลก ได้พบกับ จนท.เคนอิจิ ไค แห่งหน่วย W.I.N.R. ซึ่งออกเดินทางมาสำรวจวัตถุทรงกลม และได้ทำการรวมร่างกับเขา นับตั้งแต่วันนั้น พาวเวิร์ด จึงตัดสินใจที่จะอยู่บนโลก จนกว่ามนุษยชาติจะรอดพ้นจากการคุกคามของ มนุษย์ดาวบัลตั้น ที่หลบซ่อนตัวอยู่บนโลก ตัวละคร ; เค็นอิจิ ไค (ケンイチ・カイ) รับบทโดย เคน โคซุกิ (ケイン・コスギ) เจ้าหน้าที่หน่วย W.I.N.R. ผู้ได้รับเลือกให้เป็นร่างสถิตย์ของอุลตร้าแมนพาวเวิร์ด หลังจากที่ออกสำรวจพื้นที่ที่ลูกไฟสีแดงตก ไคมีความสามารถในศิลปะการต่อสู้ และการยิงปืนไม่แพ้แซนเดอร์ส ; รัซเซล เอ็ดลันด์ (ラッセル・エドランド) รับบทโดย แฮร์ริสัน เพจ (Harrison Page) หัวหน้าหน่วย W.I.N.R. ผู้ชอบออกปฏิบัติการภาคสนามด้วยตนเองเสมอๆ แม้จะเคร่งครัดในกฎระเบียบแต่ก็เอาใจใส่ลูกทีมทุกคน ; เทเรซ่า เบ็ค (テレサ・ベック) รับบทโดย แซนดร้า กิบอร์ด (Sandra Guibord) เจ้าหน้าที่ติดต่อสื่อสาร มีนิสัยสุขุม เยือกเย็น เธอยังนักวิทยาศาสตร์ประจำหน่วย W.I.N.R. อีกทั้งเป็นผู้วางแผนการรบได้อย่างเฉียบขาด ; จูลี่ ยัง (ジュリー・ヤング) รับบทโดย โรบิน บลายลี่ย์ (Robyn Bliley) นักบินหญิงผู้มีทักษะชั้นยอด มักออกปฏิบัติภารกิจคู่กับแซนเดอร์ส ; ริค แซนเดอร์ส (リック・サンダース) รับบทโดย ร็อบ รอย ฟิตเจอร์รัล (Rob Roy Fitzgerald) นักแม่นปืนประจำหน่วยผู้มีอารมณ์ขัน ชอบปล่อยมุกขำ ๆ ออกมาระหว่างการทำงาน เพื่อไม่ให้บรรยากาศในหน่วยตึงเครียดเกินไป เขามักได้รับหน้าที่ลาดตระเวนทางอากาศด้วยยาน สไตรค์วีทอล อยู่เสมอ อุลตร้าแมนพาวเวิร์ด ;ข้อมูลจำเพาะ + อุลตร้าแมนพาวเวิร์ด ความสูง 55 เมตร น้ำหนัก 58,000 ตัน พลังชก 100 ล้านตัน พลังเตะ 200 ล้านตัน พลังกระโดด 1800 เมตร ความเร็วในการวิ่ง 9.99 มัค ความเร็วในการบิน 27 มัค ความเร็วในน้ำ 120 นอต ความเร็วในดิน 3 มัค อายุ 15,000 ปี ถิ่นกำเนิด เนบิวล่า M78 นครแห่งแสง นักรบอุลตร้าผู้ที่บินมายังโลกจากการตามล่ายานแม่ของชาวดาวบัลตั้น แต่ได้เจอกับ เค็นอิจิ ไค จนได้ทำพันธะสัญญาเป็นร่างสถิตย์ มีลักษณะเด่นคือมีดวงตาสีฟ้าอันเป็นเอกลักษณ์และจะเปลี่ยนเป็นสีแดงตามอารมณ์ที่รู้สึกตื่นเต้น เขาต้องสูญเสียพลังงานไปเป็นจำนวนมากเมื่ออยู่บนโลก ดังนั้นเขาจึงมีเวลาอยู่บนโลกได้เพียงแค่ 3 นาทีเท่านั้น เมื่อเขาค่อยๆ สูญเสียพลังงานไป ไฟดวงเล็กๆที่อยู่รอบ ๆ คัลเลอร์ไทม์เมอร์ ตรงอกก็จะดับลงจนในที่สุด คัลเลอร์ไทม์เมอร์ ก็จะกระพริบเป็นสีแดง โดยในเรื่องเขาจะปฏิบัติการอยู่ในแถบอเมริกาเป็นหลัก อุปกรณ์แปลงร่าง ;แฟลชปริซึม (フラッシュプリズム) อุปกรณ์แปลงร่างที่ไคได้รับมา หลังรวมร่างกับพาวเวิร์ด มีลักษณะเป็นแคปซูลที่บรรจุพลังงานพลาสม่าสปาร์ค ซึ่งถือเป็นแหล่งขุมพลังของพาวเวิร์ดเอาไว้ อุปกรณ์นี้จะถูกเรียกว่า เบต้าแคปซูล ในเวอร์ชันที่ฉายในอเมริกา การแปลงร่าง ในการแปลงร่างเป็นพาวเวิร์ดนั้น ไคจะชูแฟลชฟริซึมขึ้นเหนือหัว แล้วกดสวิทช์ ดวงไฟทั้ง 3 จุดบนแคปซูลจะเปล่งแสง พลังงานแสงจาก พลาสม่าสปาร์ค จะพวยพุ่งออกมาห่อหุ้มรอบตัวไค จนกลายเป็นอุลตร้าแมนพาวเวิร์ด ในขณะแปลงร่าง แม้ว่าจิตใจของไค กับ พาวเวิร์ด จะแยกจากกันโดยสิ้นเชิง แต่ร่างกายผสานเป็นหนึ่งเดียว ถ้าหากฝ่ายใดได้รับบาดเจ็บ อีกฝ่ายก็จะมีอาการบาดเจ็บไปด้วยเช่นกัน ความสามารถและท่าไม้ตาย ;ลำแสงเมก้าสเปเชี่ยม (メガ・スペシウム光線) ท่าปล่อยพลังงานสเปเซี่ยมที่มีอยู่ในร่างกายของพาวเวิร์ดออกมาเป็นลำแสง ด้วยผลจาก พาวเวิร์ด สตาบิไลเซอร์ บริเวณท่อนแขนล่าง จึงช่วยให้พลังงานความร้อนเพิ่มสูงขึ้นถึง 1 ร้อยล้านองศา ;พาวเวิร์ดสแลช (パワードスラッシュ) ท่าขว้างคัตเตอร์แสงตัดศัตรู ในตอนที่12 และ 13 พาวเวิร์ดได้ใช้ท่านี้กับ โดราโก้ และ แซตต้อน แต่ก็ทำอะไรพวกมันไม่ได้ ;เอเนอร์จีนัคเคิล (エナジーナックル) กระสุนทำลายล้างสีขาวอานุภาพสูงที่ยิงจากกำปั้น พาวเวิร์ดใช้ท่านี้ในการสกัด ดาด้า ที่ใช้พลังเคลื่อนที่ในพริบตาหายตัวไปมาในตอนที่ 8 ;พาวเวิร์ดบอมบ์ (パワードボム) กระสุนแสงสีฟ้าที่ยิงจากมือได้ทั้งสองข้าง ;พาวเวิร์ดอายบีม (パワードアイビーム) ลำแสงเอ็กซ์เรย์ที่ฉายจากดวงตา มักถูกใช้เพื่อหาทางรับมือกับศัตรูที่มีลักษณะพิเศษ ในตอนที่ 4 พาวเวิร์ดได้ใช้ท่านี้ในการควานหาร่างของเทเรสด้อนที่ซ่อนอยู่ในความมืด ;อุลตร้าบาเรีย (パワードバリヤー) ท่าป้องกันและสะท้อนลำแสงที่ศัตรูปล่อยออกมา โดยการสร้างกำแพงแสงขึ้นจากปลายแขนทั้งสองข้างที่ยื่นออกมา ท่านี้ถูกใช้กับ โดราโก้ ในตอนที่ 12 ;เทเลพาธี (テレパシー) พลังพิเศษที่สามารถใช้สื่อจิตกับสัตว์ประหลาด หรือ มนุษย์ต่างดาวได้ทางโทรจิตด้วยการพนมมือ ในตอนที่ 7 พาวเวิร์ดใช้ท่านี้ในการปลอบประโลมจิตใจของ ซัมโบล่าร์ ที่กำลังอาละวาดอยู่ให้สงบลง ;พลังสะท้อนเปลวไฟ (消火念力) พลังพิเศษในการป้องกันเปลวไฟที่สัตว์ประหลาดปล่อยออกมา แล้วแปลงพลังงานความร้อนให้มากกขึ้นหลายเท่าก่อนผลักกลับไปหาศัตรู พาวเวิร์ดใช้ท่านี้กับ เพสสตาร์ ในตอนที่ 10 ;แฮทชัทเอาท์ (ハンドシャットアウト) พาวเวิร์ดจะใช้พลังจิตในการขจัดเปลวไฟที่สัตว์ประหลาดปล่อยออกมา พาวเวิร์ดได้ใช้ท่านี้ในการสงบแรงระเบิดจากภูเขาไฟที่มีต้นเหตุจากร่างอันร้อนระอุของซัมโบล่าร์ และดับเพลิงไหม้ที่เกิดจากการอาละวาดของ เพสสตาร์ ในตอนที่ 10 W.I.N.R. W.I.N.R. (วินเนอร์) มีชื่อเต็มว่า Worldwide Investigation Network Response หน่วยสืบค้นพิเศษที่ก่อตั้งขึ้นโดยองค์กรสหประชาชาติซึ่งมีวัตถุประสงค์ในการตรวจสอบและรับมือกับปรากฏการณ์เหนือธรรมชาติและคดีประหลาดที่เกี่ยวโยงกับสัตว์ประหลาดและมนุษย์ต่างดาว แต่ในเรื่องหน่วยงานนี้มักจะถูกเน้นไปทางการป้องกันปราบปรามสัตว์ประหลาด โดยมีอาวุธยุทโธปกรณ์ต่างๆอย่างครบครันเพื่อเตรียมไว้ใช้รับมือกับภัยพิบัติอันเกิดจากสัตว์ประหลาดซึ่งเริ่มจะมีเพิ่มมากขึ้นเรื่อย ๆ ฐานทัพ W.I.N.R. สาขาอเมริกาจะตั้งอยู่ในแถบชานเมืองลอสแอนเจลิสรัฐแคลิฟอร์เนีย มีโครงสร้างอาคารที่คงทนเป็นเลิศ สามารถทนต่อแผ่นดินไหวและทนไฟได้ อีกทั้งยังมี มิสไซล์หลากหลายชนิด และ ปืนเลเซอร์ ติดตั้งเอาไว้เพื่อต่อต้านการรุกรานของมนุษย์ต่างดาว ส่วนห้องบัญชาการหลัก (เมนรูม) ที่พวกกัปตันเอ็ดลันด์และลูกทีมอยู่ จะเป็นลานกว้างซึ่งมีชั้นลอย และจะมีเจ้าหน้าที่ประจำการอยู่ตลอด 24 ชม.เพื่อเฝ้าสังเกตปรากฏการณ์ผิดปกติทั่วสหรัฐอเมริกา อาวุธและอุปกรณ์ ;W.I.N.R. สูท (W.I.N.R.スーツ) ชุดจั๊มป์สูทสีน้ำเงิน เครื่องแบบของเจ้าหน้าที่วินเนอร์ ยามออกปฏิบัติการภาคสนาม จะสวมทับด้วยเสื้อเกราะอีกชั้น ;W.I.N.R. เฮลเม็ท (W.I.N.R.ヘルメット) หมวกกันน็อคของเจ้าหน้าที่วินเนอร์ ทนทาน แต่มีน้ำหนักเบา ติดตั้งอุปกรณ์สื่อสาร กล้องบันทึกภาพ และแว่นตาอินฟราเรด ;อินเตอร์เฟส คอมมิวนิเคเตอร์ (インターフェイス・コミュニケーター) อุปกรณ์สื่อสารของเจ้าหน้าที่วินเนอร์ สวมไว้ที่ข้อมือ เมื่อทำการติดต่อจะมีภาพขึ้นที่จอด้วย ;W.I.N.R. ช็อต (W.I.N.R.ショット) ปืนเลเซอร์ประจำกายเจ้าหน้าที่วินเนอร์ สามารถปรับความแรงของกระสุนได้ ;สติงเกอร์มิสไซล์ (スティンガーミサイル) เครื่องยิงมิสไซล์ 4 ช่อง ใช้สำหรับโจมตีสนับสนุนจากภาคพื้นดิน ปกติจะบรรทุกไว้ด้านหลังรถโรเวอร์ ยานรบและยานพาหะนะ ;สไตรค์วิทอล (ストライクビートル) ยานรบหลักของหน่วย W.I.N.R. สามารถบินขึ้นลงแนวดิ่งได้ ติตตั้งมิสไซล์ ปืนกล และ ปืนเลเซอร์ โดยสารได้ 2 คน ;สกายฮันเตอร์ (スカイハンター) ยานแม่ของหน่วย W.I.N.R. มีความยาว 313 เมตร เป็นเสมือนฐานบัญชาการเคลื่อนที่ สามารถบรรทุกยานสไตรค์ V-TOL ได้ทั้งหมด 3 ลำ ติดตั้งปืนใหญ่ทรงอานุภาพ และ มิสไซล์ ภายในยานมีเครื่องมือและอาวุธยุทโธปกรณ์ต่าง ๆ พร้อมใช้งาน ด้วยความที่มีขนาดใหญ่และแรงขับสูง จึงสามารถใช้ขนย้ายสัตว์ประหลาดได้ ;โรเวอร์ (ローバー) รถ Hummer ขับเคลื่อน 4 ล้อ สามารถเร่งความเร็วได้ 240 กม. โดยสารได้ 6 คน ;บาราคูด้า S-22 (特殊潜航艇S-22号) ยานดำน้ำสำหรับภารกิจใต้น้ำลึกของหน่วย W.I.N.R. ใช้งานในตอนที่ 10 ;จูปิเตอร์ IV (ジュピターIV) สัตว์ประหลาดและมนุษย์ต่างดาว ;นินจาอวกาศ มนุษย์ดาวบัลตั้น (宇宙忍者バルタン星人) ;สัตว์ประหลาดก๊าซพิษ เคมูลาร์ (毒ガス怪獣ケムラー) ;สัตว์ประหลาดมีปีก ชานโดร่า (有翼怪獣チャンドラー) ;อสูรผู้เป็นมิตร พิคมอน (友好珍獣ピグモン) ;สัตว์ประหลาดโครงกระดูก เรดคิง (髑髏怪獣レッドキング) ;สัตว์ประหลาดใต้ดิน เทเลสดอน (地底怪獣テレスドン) ;สัตว์ประหลาดยูเรเนียม กาโบร่า (ウラン怪獣ガボラ) ;สัตว์ประหลาดอาศัยดวงดาว จามิล่า (棲星怪獣ジャミラ) ;สัตว์ประหลาดเพลิงร้อนระอุ ซันโบล่า (灼熱怪獣ザンボラー) ;อมนุษย์สามหน้า ดาด้า (三面怪人ダダ) ;สัตว์ประหลาดไฟสีแดง บานิลา (赤色火焔怪獣 バニラ) ;สัตว์ประหลาดฟองกรดสีน้ำเงิน อาโบรัส (青色発泡怪獣 アボラス) ;อสูรน้ำมัน เพสเตอร์ (油獣ペスター) ;สัตว์ประหลาดดึกดำบรรพ์ โกโมร่า (古代怪獣 ゴモラ) ;สัตว์ประหลาดดาวหาง ดราโก้ (彗星怪獣ドラコ) ;มังกรอวกาศ เซ็ตตอน (宇宙恐竜ゼットン) ;นินจาอวกาศ มนุษย์ดาวไซโคบัลตั้น (宇宙忍者サイコバルタン星人) รายชื่อตอน ตอนที่ ชื่อตอน (ญี่ปุ่น / อังกฤษ) ออกอากาศ เพลงประกอบ ;เพลงเปิดเรื่อง 'อุลตร้าแมนพาวเวิร์ด' ร้องโดย มาเอดะ ทัตสึยะ ในเวอร์ชันอเมริกาถูกใช้เป็นรูปแบบเพลงบรรเลง ;เพลงปิดเรื่อง 'คนโนะ อุจู โนะ โดโคะ คะ นิ' ร้องโดย มาเอดะ ทัตสึยะ เป็นเพลงปิดเรื่องที่ปรากฏในรูปแบบวิดีโอ โดยภาพเป็นภาพพื้นหลังสีดำปรากฏรายชื่อทีมงาน 'STARLIGHT FANTASY' ร้องโดย ชูโด ฮิโตมิ เป็นเพลงปิดเรื่องที่ออกอากาศทางโทรทัศน์ โดยภาพเพลงประกอบเป็นภาพสรุปเรื่องราวในแต่ละตอน ผลงานที่ถูกปรากฏในซีรีส์อื่น การออกอากาศ ในประเทศญี่ปุ่น อุลตร้าแมนพาวเวิร์ด ได้ถูกผลิตลงในรูปแบบวีดีโอ VHS ออกวางจำหน่ายเมื่อวันที่ 5 ธันวาคม ค.ศ. 1993 ถึงวันที่ 25 สิงหาคม ค.ศ. 1994 และได้ออกอากาศทางสถานีโทรทัศน์ TBS ออกอากาศครั้งแรกเมื่อวันที่ 8 เมษายน จนถึงวันที่ 1 กรกฎาคม ค.ศ. 1995 ในส่วนประเทศไทย สถานีโทรทัศน์ไทยทีวีสีช่อง 3 ออกอากาศเรื่องนี้เมื่อช่วงปี พ.ศ. 2538 ออกอากาศทุกวันเสาร์และวันอาทิตย์ เวลา 6:00 น. และได้ถูกวางจำหน่ายในรูปแบบวิดีโอ VHS โดยวิดีโอสแควร์ และจัดจำหน่ายรูปแบบวีซีดีร่วมกับโรสวิดีโอ อ้างอิง ข้อมูลลิงก์ พ